
ΠΕΡΙΕΧΟΜΕΝΑ 


ΑΠΟΦΑΣΕΙΣ 

Τρόπος λειτουργίας Λαϊκού Λαχείου από 1.1.2005 1 

Χορήγηση άδειας εγκατάστασης στην Α.Ε. «ΕΛΛΗΝΙ¬ 
ΚΑ ΠΕΤΡΕΛΑΙΑ» για την κατασκευή στον χώρο των 
εγκαταστάσεων του διυλιστηρίου της στον Ασπρό- 
πυργο του Νομού Αττικής, κατά παρέκκλιση των 


διατάξεωντου Ν. 2965/2001, μονάδας παραγωγής 

τριτοταγούς αμυλ-μεθυλαιθέρος (ΤΑΜΕ). 2 

Σύσταση επιτροπής εξακρίβωσης αιτιών αστοχίας σε 

διαγραμμίσεις. 3 

Συγκρότηση του Πρωτοβάθμιου Υπηρεσιακού Συμ¬ 
βουλίου του Ταμείου Υγείας Δημοτικών και Κοινοτι¬ 
κών Υπαλλήλων. 4 

Συγκρότηση ομάδας εργασίας στο Υπουργείο Μετα¬ 
φορών και Επικοινωνιών. 5 


ΑΠΟΦΑΣΕΙ Σ 

Αριθ. 6453 (1) 

Τρόπος λειτουργίας Λαϊκού Λαχείου από 1.1.2005. 

Ο ΥΦΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τον Α.Ν. 339/1936 «περί Κρατικών Λαχείων» (ΦΕΚ 
512/Α/1936). 

2. Τις διατάξεις του Α.Ν. 2038/1939 (ΦΕΚ 454/Α/1939) 
«περίτροποποιήσεως διατάξεων των Κρατικών Λαχείων». 

3. Την υπ’ αριθμ. Μ 6155/1941 απόφασή μας «περί με- 
τονομασίας του Λαχείου του Στόλου σε Λαϊκό Λαχείο» 
(ΦΕΚ 114/Β/1941). 

4. Τις διατάξεις του άρθρου 93 του Π.Δ. 284/1988, Ορ¬ 
γανισμός του Υπ. Οικονομικών (ΦΕΚ 128 και 165/Α). 

5. Την απόφασή μας 1053068/334/Α0013/13.6.1997 
«Κανονισμός Ίδρυσης και λειτουργίας Πρακτορείων Κρα¬ 
τικών Λαχείων» (ΦΕΚ 542/Β/1997) όπως τροποποιήθηκε 
και ισχύει. 

6. Την ομόφωνη εισήγηση της Επιτροπής Διοίκησης 
Κρατικών Λαχείων (Ε.Δ. Κ.Λ.), όπως αυτή διατυπώθηκε κα¬ 
τά τη συνεδρίαση της 28.9.2004. 


7. Την υπ’ αριθμ. 14650/ΔΙΟΕ 85/17.3.2004 κοινή από¬ 
φαση Πρωθυπουργού και Υπουργού Οικονομίας και Οι¬ 
κονομικών «Καθορισμός Αρμοδιοτήτωντων Υφυπουργών 
Οικονομίας και Οικονομικών» (ΦΕΚ 519/Β/17.3.2004). 

8. Το γεγονός ότι δεν δημιουργείται δαπάνη στον κρατι¬ 
κό προϋπολογισμό, αποφασίζουμε: 

Καθορίζουμε τον τρόπο λειτουργίας του Λαϊκού Λαχεί¬ 
ου από 1.1.2005, ως ακολούθως: 

1. Οι κληρώσεις του Λαχείου 

Οι κληρώσεις του Λαϊκού Λαχείου θα διενεργούνται κά¬ 
θε εβδομάδα, ημέρα Τρίτη. Η ώρα, καθώς και κάθε άλλη 
αλλαγή ημέρας κλήρωσης, θα καθορίζεται από την Επι¬ 
τροπή Διοίκησης Κρατικών Λαχείων. 

2. Εκτύπωση και κυκλοφορία του Λαχείου 

Για κάθε κλήρωση του Λαϊκού Λαχείου θα εκτυπώνονται 
μετά από έγγραφη εντολή της Διεύθυνσης Κρατικών Λα¬ 
χείων προς το Ίδρυμα εκτύπωσης Τραπεζογραμματίων 
και Αξιών της Τράπεζας της Ελλάδος μία ή και περισσό¬ 
τερες σειρές από ογδόντα χιλιάδες (80.000) ακέραια 
γραμμάτια η κάθε μια, τα οποία θα υποδιαιρούνται σε 5/5 
και θα κυκλοφορούν τόσες σειρές, όσες κρίνονται ανα¬ 
γκαίες, ανάλογα με τα δεδομένα και τις προβλέψεις της 
ζήτησης. 

3. Χαρακτηριστικά Γραμματίων. 

Σε κάθε πέμπτο γραμματίου θα εκτυπώνονται στην 
εμπρόσθια όψη, ο τίτλος του λαχείου, ο αριθμόςτου, η κλή¬ 
ρωση στην οποία ανήκει, η σειρά στην οποία ανήκει, οι ημε¬ 
ρομηνίες έκδοσης, κλήρωσης, παραγραφής του δικαιώμα¬ 
τος είσπραξης κερδών, η κωδικοποιημένη γραμμή ταυτο¬ 
ποίησης του Λαχείου, καθώς επίσης και οι υπογραφές του 
αρμοδίου Υφυπουργού Οικονομίας και Οικονομικών και 
του Διευθυντού της Διεύθυνσης Κρατικών Λαχείων. 

Στην οπίσθια όψη του λαχείου θα εκτυπώνονται κείμενα 
σχετικά με το λαχείο, ενώ θα υπάρχει δυνατότητα εκτύ¬ 
πωσης, ανάλογα με το μέγεθος του λαχείου και της σχε¬ 
δίασης του, ορισμένων στοιχείων της προηγούμενης πα¬ 
ραγράφου στην οπίσθια όψη. 

4. Πώληση του Λαχείου. 

Η πώληση του λαχείου θα ενεργείται από τη Διεύθυνση 
Κρατικών Λαχείων σε ποσότητες τουλάχιστον 25 ακεραί¬ 
ων γραμματίων ή πολλαπλάσιες του αριθμού αυτού: 

α) Με μετρητά σε όλους 

β) Με πίστωση στους Πράκτορες Κρατικών Λαχείων και 
Λαχειοπώλες, οι οποίοι θα παρέχουν τις εγγυήσεις, που 

προβλέπονται από τις εκάστοτε ισχύουσες ειδικές διατά¬ 
ξεις. 

5. Τιμή Γραμματίων. 

Η τιμή κάθε ακέραιου γραμματίου (5/5) ορίζεται σε δέ¬ 
κα ευρώ (10 €) και του πέμπτου (1/5) σε δυο ευρώ (2 €) 
από την 1η κλήρωση του 2005. 

Πώληση γραμματίων σε τιμή μεγαλύτερη ή μικρότερη 
απαγορεύεται. 

6. Προμήθεια. 

Στους πωλητές του λαχείου παρέχεται προμήθεια που 
ανέρχεται σε ποσοστό 12% επί της ονομαστικής αξίας 
των γραμματίων. 

7. ΙΚΑ Λαχειοπωλών. 

Για την ασφάλιση των ασφαλισμένων πλανοδίων λαχει¬ 
οπωλών αποδίδεται στο ΙΚΑ ποσοστό ίσο με το 1% επί της 
ονομαστικής αξίας των γραμματίων που πωλούνται. 

8. Διανεμητέα κέρδη. 

Τα ποσά που θα διατίθενται για λαχνούς, δεν μπορεί να 
είναι λιγότερα από το ποσοστό 61,5% των ακαθαρίστων 
εισπράξεων του λαχείου. 

9. Λαχνοί - Κέρδη. 

α) Πίνακας κερδών. 

Δέκα χιλιάδες οκτακόσια εννέα (10.809) γραμμάτια κά¬ 
θε σειράς κερδίζουν τα παρακάτω ποσά: 

Αύξων Ποσότητα 


αριθμός λαχνού 

λαχνών 

Ευρώ 

Σύνολο € 

1 ος 

1 

75.000 

75.000 

2 ος 

1 

10.000 

10.000 

3 ος 

1 

5.000 

5.000 

4 ος -18 ος 

15 

1.000 

15.000 

19 ος - 40 ος 

22 

500 

11.000 

41 ος -120 ος 

80 

350 

28.000 

121 ος-919ος 

799 

40 

31.960 

920 ος - 8.109 ος 

7190 

20 

143.800 

8110 ος- 10.809 ος 

2700 

10 

27.000 


10.809 


346.760 


Το παραπάνω πρόγραμμα του πίνακα κερδών απορρο¬ 
φά το 70,48% των συνολικά διανεμομένων κερδών σε κά¬ 
θε σειρά ή το 43,35% των ακαθαρίστων εισπράξεων κάθε 
σειράς. 

β) Τρίδυμος λαχνός 

Αποτελείται από τρεις λαχνούς τριών διαδοχικών σει¬ 
ρών και προσδιορίζεται μετά από κλήρωση ενός αριθμού 
και μιας των σειρών που κυκλοφορούν. 

Ο τρίδυμος λαχνός απορροφά ποσοστό 16,50% των 
ακαθαρίστων εισπράξεων κάθε κλήρωσης του Λαϊκού 
Λαχείου. Το ποσοστό αυτό διατίθεται για τον τρίδυμο λα¬ 
χνό προσαυξημένο με τα αντίστοιχα κέρδη του πρώτου 
λαχνού στις τρεις σειρές που ανήκει ο τρίδυμος λαχνός, 
δηλαδή κατά 225.000 € (3 χ 75.000 €). Το υπόλοιπο αδια¬ 
νέμητο ποσοστό μέχρι τη συμπλήρωση του 61,5% των 
διανεμητέων κερδών θα χρησιμοποιείται για τη χρηματο¬ 
δότηση του «Μεγάλου Λαχνού» βάσει της πρόσθετης 
κλήρωσης. 

γ) Μεγάλος λαχνός κλήρωσης 

Ο λαχνός αυτός κληρώνεται μεταξύ των τεμαχίων (πέ¬ 
μπτων) του πρώτου λαχνού του τριδύμου και κερδίζει 
σταθερά το ποσό των 500.000 € το οποίο απορροφάται 
από το ποσό που διατίθεται για τον τρίδυμο λαχνό, προ¬ 
σαυξανόμενος κατά 300.000 € σε κάθε επαναλαμβανόμε¬ 
νο Τζακ-Ποτ, με εξαίρεση την περίπτωση του τρίτου εδα¬ 
φίου της παραγρ. 13 της παρούσας απόφασης. 


10. Τρόπος κλήρωσης. 

Οι κληρώσεις διενεργούνται δημόσια, ενώπιον της Επι¬ 
τροπής Διοίκησης Κρατικών Λαχείων κατά τον ακόλουθο 
τρόπο. 

Σε ένα ηλεκτροκίνητο σύστημα κληρωτίδων αποτελού- 
μενο από επτά ανεξάρτητα στοιχεία και στους κυλινδρι¬ 
κούς τροφοδότες που περιέχονται σ’ αυτά ρίχνονται στο 
πρώτο από αριστερά (όπως φαίνεται από τις θέσεις του 
κοινού) οκτώ (8) σφαιρίδια που στο εξωτερικό τους ανα¬ 
γράφουν τους αριθμούς 0,1,2,3,4,5,6 και 7 και σε καθένα 
από τα επόμενα τέσσερα ρίχνονται από δέκα (10) σφαιρί¬ 
δια με τους αριθμούς 0,1,2,3,4,5,6,7,8 και 9. 

Στο έκτο στοιχείο ρίχνονται τόσα σφαιρίδια όσες και οι 
σειρές που κυκλοφορούν, που στο εξωτερικό τους ανα¬ 
γράφουν τους αριθμούς 1,2,3, κ.ο.κ. και στον τελευταίο 
τροφοδότη της κληρωτίδας ρίχνονται πέντε σφαιρίδια 
στο εξωτερικό των οποίων αναγράφονται τα στοιχεία 
Α,Β,Γ,Δ και Ε που αντιστοιχούν στα τεμάχια που αποτε¬ 
λούν μία πεντάδα. 

Στη συνέχεια το σύστη μα των κλη ρωτίδων τίθεται σε πε¬ 
ριστροφική κίνηση, για να ανακατευτούν τα σφαιρίδια 
που βρίσκονται στα στοιχεία και να γίνει με αυτόματη δια¬ 
δικασία η ανάδειξη ενός αριθμού μέσω του κυλινδρικού 
τροφοδότη σε καθένα από τα στοιχεία. 

Από τους μονοψήφιους αριθμούς που αναγράφονται 
στα πέντε πρώτα στοιχεία και οι οποίοι διαβάζονται από 
αριστερά προς τα δεξιά, προσδιορίζεται ο πρώτος λα¬ 
χνός του πίνακα κερδών της παραγράφου 9, που αποτε¬ 
λεί ταυτόχρονα και τον πρώτο αριθμό του τρίδυμου λα¬ 
χνού. 

Οι επόμενοι 119 λαχνοί της προαναφερθείσας παρα¬ 
γράφου βρίσκονται στα ειδικά βιβλία κατανομής λαχνών 
του άρθρου 10 της υπ’ αριθμ. Κ.11962/577/17.9.1977 
απόφασής μας (ΦΕΚ 974/Β/1977) και κάτω από τον αριθ¬ 
μό που κληρώθηκε, κατά την αντίστοιχη προς τους λα¬ 
χνούς σειρά εγγραφής. 

Τους επόμενους 799 λαχνούς του πίνακα κερδών, κερ¬ 
δίζουν όλοι οι αριθμοί που έχουν όμοια τα δύο τελευταία 
ψηφία με αυτά του πρώτου λαχνού της κλήρωσης με τη 
σειρά που κληρώθηκαν. 

Τους 7.190 λαχνούς του ιδίου πίνακα κερδών που ακο¬ 
λουθούν, κερδίζουν οι αριθμοί που το τελευταίο ψηφίο 
τους είναι όμοιο με το τελευταίο ψηφίο του αριθμού που 
κληρώθηκε. 

Τους τελευταίους 2.700 λαχνούς του ιδίου πίνακα κερ¬ 
δίζουν όλοι οι αριθμοί που αρχίζουν από τη χιλιάδα του 
πρώτου, δεύτερου και τρίτου λαχνού της κλήρωσης. 

Εάν κληρωθεί ο αριθμός 00000 τότε κερδίζει ο αριθμός 
80.000. 

Ακολούθως τίθεται σε περιστροφική κίνηση το έκτο και 
έβδομο στοιχείο της κληρωτίδας και μόλις ακινητοποιη- 
θούν αναδεικνύεται από το έκτο στοιχείο η σειρά στην 
οποία ανήκει ο πρώτος λαχνός του τριδύμου ενώ από το 
έβδομο στοιχείο προσδιορίζεται το στοιχείο του γραμμα¬ 
τίου (πέμπτου) του πρώτου λαχνού που κερδίζει το μεγά¬ 
λο λαχνό των 500.000 €. 

Ο δεύτερος και τρίτος λαχνός του τρίδυμου, σχηματί¬ 
ζονται αυτόματα χωρίς να κληρωθούν, με την προσθήκη 
του αριθμού +1 και -1 στον αριθμό της σειράς που κλη¬ 
ρώθηκε. 

Αν κληρωθεί η τελευταία σειρά που κυκλοφορεί, στον 
πρώτο λαχνό του τριδύμου, ως δεύτερος λαχνός του τρι¬ 
δύμου προσδιορίζεται η πρώτη σειρά που κυκλοφορεί. Αν 

κληρωθεί η πρώτη σειρά που κυκλοφορεί στον πρώτο λα¬ 
χνό του τριδύμου, ως τρίτος λαχνός του τριδύμου προσ¬ 
διορίζεται η τελευταία σειρά που κυκλοφορεί. 

Για την πρόσθετη κλήρωση χρησιμοποιείται το τέταρτο 
και πέμπτο στοιχείο της πιο πάνω κληρωτίδας. Μετά το 
πέρας της κύριας κλήρωσης, τίθενται εκ νέου σε περι¬ 
στροφική κίνηση, για την ανάδειξη του αριθμού της πρό¬ 
σθετης χρηματοδότησης του «Μεγάλου Λαχνού» του τρί¬ 
δυμου. Στην πρόσθετη αυτή κλήρωση θα κληρώνεται 
ένας διψήφιος τυχαίος αριθμός που θα αποτελείται από 
δεκάδα, μεταξύ των αριθμών 0 και 9, και μονάδα μεταξύ 
των αριθμών 0 μέχρι και 9. 

Τα αποτελέσματα της κλήρωσης καταχωρούνται από 
το Γραμματέα της Επιτροπής σε πρωτόκολλο, το οποίο 
υπογράφεται από τα παρόντα μέλη της Ε.Δ.Κ.Λ. και απο¬ 
τελείτο επίσημο αποδεικτικό της κλήρωσης, μαζί δε με το 
βιβλίο κατανομής λαχνών χρησιμοποιείται από τη Διεύ¬ 
θυνση Κρατικών Λαχείων για την έκδοση του πίνακα κερ¬ 
δών. 

11. Κατανομή κερδών τρίδυμου λαχνού. 

Τα κέρδη του τρίδυμου λαχνού του εδαφ. β' της παρ. 9 
ανέρχονται σε ποσοστό 16,5% επί των ακαθαρίστων ει¬ 
σπράξεων κάθε κλήρωσης, προσαυξημένα κατά 225.000 €, 
όσα είναι δηλαδή τα κέρδη των τριών σειρών του πρώτου 
λαχνού του πίνακα κερδών που ανήκει ο τρίδυμος λαχνός 
και κατανέμονται ως εξής: 

Ο μεγάλος λαχνός απορροφά σταθερά από το παρα¬ 
πάνω ποσό 500.000 €. 

Το ποσό που απομένει επιμερίζεται ισόποσα στα υπό¬ 
λοιπα 14 γραμμάτια του τρίδυμου λαχνού στρογγυλο- 
ποιούμενα προς τα κάτω σε ακέραιη χιλιάδα διαιρετή με 
το 5.000 €, με ελάχιστο όμως κέρδος πέμπτου(1/5) τα 
20.000 €. 

Το τυχόν ποσό που απομένει μετά την παραπάνω κατα¬ 
νομή και στρογγυλοποίηση μεταφέρεται σε πίστωση του 
λογαριασμού «αποτελέσματα εξ απωλήτων λαχείων». 

12. Πρόσθετη χρηματοδότηση του «μεγάλου λαχνού» 
της κλήρωσης. 

Ο «μεγάλος λαχνός» της κλήρωσης των 500.000 € χρη¬ 
ματοδοτείται με πρόσθετα κέρδη μέσω της διαδικασίας 
διεξαγωγής μιας επί πλέον κλήρωσης που θα έπεται της 
κύριας κλήρωσης του λαχείου όπως αναφέρεται στο άρ¬ 
θρο 10 της παρούσας απόφασης. 

Στην περίπτωση που κατά τη διαδικασία της πρόσθετης 
κλήρωσης ο διψήφιος αριθμός συμπέσει ακριβώς με τους 
δύο τελευταίους αριθμούς του πρώτου λαχνού της κλήρω¬ 
σης, δηλαδή η δεκάδα συμπέσει με τη δεκάδα καιη μονάδα 
με τη μονάδα, τότε χρηματοδοτείται ο «μεγάλος λαχνός» 
της κλήρωσης των 500.000 €, με επιπλέον 1.500.000 € και 
αυξάνεται σε 2.000.000 €. 

Στην περίπτωση που κατά τη διαδικασία της πρόσθετης 
κλήρωσης, η δεκάδα του διψήφιου αριθμού συμπέσει με 
τη δεκάδα του πρώτου λαχνού της κλήρωσης ή η μονάδα 
του διψήφιου αριθμού συμπέσει με τη μονάδα του πρώ¬ 
του λαχνού της κλήρωσης τότε χρηματοδοτείται ο «μεγά¬ 
λος λαχνός» των 500.000 € με επιπλέον 100.000 € και αυ¬ 
ξάνεται σε 600.000 €. 

Στην περίπτωση που κατά τη διαδικασία της πρόσθετης 
κλήρωσης, συμπέσει η μονάδα (λήγοντας) του διψήφιου 
αριθμού της πρόσθετης κλήρωσης με τη δεκάδα του 
πρώτου αριθμού της κλήρωσης, ή η δεκάδα του διψήφιου 
αριθμού της πρόσθετης κλήρωσης με τη μονάδα του 
πρώτου αριθμού της κλήρωσης, τότε χρηματοδοτείται ο 


«μεγάλος λαχνός» των 500.000 € με επί πλέον 50.000 € και 
αυξάνεται σε 550.000 €. 

Σε περίπτωση διπλής χρηματοδότησης του «μεγάλου 
λαχνού» καταβάλλεται μόνο η μία και κατά περίπτωση η 
μεγαλύτερη. 

Σε περίπτωση που κατά τη διεξαγωγή της κλήρωσης 
ένας, δυο ή όλοι οι λαχνοίτου τρίδυμου λαχνού πέσουν σε 
αδιάθετα γραμμάτια της κλήρωσης δεν διεξάγεται πρό¬ 
σθετη κλήρωση χρηματοδότησης του «Μεγάλου Λα¬ 
χνού». 

Η χρηματοδότηση των πρόσθετων κερδών του «Μεγά¬ 
λου Λαχνού» θα προέρχεται: 

α) Από μέρος των παραγραφών των κερδών του Λαϊκού 
Λαχείου του προηγούμενου ημερολογιακού έτους σε πο¬ 
σοστό που δεν θα υπερβαίνει το 50%, τόσο των κανονικών 
κληρώσεων, όσο και των ειδικών κληρώσεων ή εκδόσεών 
του. 

β) Από το τυχόν πιστωτικό υπόλοιπο του λογαριασμού 
«αποτελέσματα εξ απωλήτων λαχείων» του προηγούμε¬ 
νου επίσης ημερολογιακού έτους 

γ) Από τη στρογγυλοποίηση προς τα κάτω των υπολοί¬ 
πων 14 γραμματίων (πέμπτων) τουτρίδυμου λαχνού σε χι¬ 
λιάδα διαιρετή με το 5.000 € και 

δ) Από το αδιανέμητο ποσοστό κερδών επί των ακαθά¬ 
ριστων εισπράξεων του λαχείου μέχρι και τη συμπλήρω¬ 
ση του ποσοστού διανεμητέων κερδών 61,5% 

Τα παρακρατούμενα ως άνω ποσά θα πιστώνουν ειδικό 
λογαριασμό και θα χρησιμοποιούνται συμπληρωματικά 
για τη χρηματοδότηση τωνπροωθητικών μέτρωντου Λαϊ¬ 
κού Λαχείου. Τα τυχόν υπόλοιπα, χρεωστικά ή πιστωτικά, 
των παραπάνω λογαριασμών θα μεταφέρονται στο τέλος 
κάθε ημερολογιακού έτους και θα συμψηφίζονται με τα 
ποσά των λογαριασμών του επόμενου ημερολογιακού 
έτους. 

13. Μεταφορά ποσού αδιαθέτων κερδών τρίδυμου λα¬ 
χνού. 

Εφόσον ένας, δύο η όλοι οι λαχνοί του τρίδυμου λαχνού 
κληρωθούν σε αριθμούς αδιαθέτων γραμματίων της κλή¬ 
ρωσης, το ποσό των κερδών αυτών, μεταφέρεται στην 
επόμενη κλήρωση μειωμένο κατά 15%, για τις δυο πρώ¬ 
τες συνεχόμενες φορές και κατά 20% για τις επόμενες, 
πέραντης δεύτερης, φορές καιπροσαυξάνειτοντρίδυμο 
λαχνό της επόμενης κλήρωσης. 

Το παρακρατούμενο ως άνω ποσοστό, μεταφέρεται και 
θα πιστώνει το λογαριασμό «αποτελέσματα εξ απωλήτων 
λαχείων «. 

Σε κάθε επαναλαμβανόμενη κλήρωση κατά την οποία ο 
πρώτος λαχνός του τρίδυμου συμπέσει με αδιάθετο 
γραμμάτιο, ο μεγάλος λαχνός της επόμενης κλήρωσης 
αυξάνεται κατά 300.000 €, ενώ το υπόλοιπο διανεμόμενο 
ποσό του τρίδυμου λαχνού κατανέμεται, κατά ποσοστό 
40% στα υπόλοιπα τέσσερα στοιχεία του πρώτου λαχνού 
του τριδύμου και κατά ποσοστό 60% στα υπόλοιπα δέκα 
στοιχεία του δεύτερου και τρίτου λαχνού του τριδύμου. 

Στην περίπτωση που κατά τη διεξαγωγή της κλήρωσης 
ο δεύτερος ή ο τρίτος ή και οι δύο μαζί λαχνοί του τρίδυ¬ 
μου κληρωθούν σε αδιάθετα γραμμάτια (μερικό τζακ- 
ποτ) τότε στην επόμενη κλήρωση, ο μεγάλος λαχνός 
προσδιορίζεται στο ποσό των 600.000 €. 

14. Ειδικές κληρώσεις Λαϊκού Λαχείου. 

Επιτρέπεται η διενέργεια ειδικών κληρώσεων στο Λαϊκό 

Λαχείο, κατόπιν σχετικής απόφασης της Ε.Δ.Κ.Λ. 

Οι ειδικές κληρώσεις δεν θα είναι επί πλέον κληρώσεις, 
αλλά θα αφορούν ορισμένες κληρώσεις του προγράμμα¬ 
τος κληρώσεων ενός έτους. 

Ιδιαίτερο χαρακτηριστικό των ειδικών κληρώσεων 
εκτός από την αλλαγή των παραστάσεων, θα είναι τα με¬ 
γάλα κέρδη του τρίδυμου λαχνού και του μεγάλου λα¬ 
χνού της κλήρωσης και ενδεχόμενα αυξημένη τιμή του 
λαχείου. 

Η κυκλοφορία των ειδικών εκδόσεων του Λαϊκού Λαχεί¬ 
ου θα γίνεται το λιγότερο ένα μήνα από την οριζόμενη 
προθεσμία της διάταξης της περιπ. β' της παραγ. 1 του 
άρθρου 17 της υπ’ αριθμ. 1053068/334/Α0013/13.6.1997 
(ΦΕΚ 542/Β/2.7.1997) απόφασής μας όπως τροποποιή¬ 
θηκε και ισχύει. 

Η επί πλέον χρηματοδότηση αυτών των κληρώσεων θα 
πραγματοποιείται από τις ίδιες πηγές που χρηματοδοτεί¬ 
ται ο «Μεγάλος λαχνός». 

Στην περίπτωση που λαχνοί του τριδύμου λαχνού ειδι¬ 
κής κλήρωσης κληρωθούν σε αδιάθετα γραμμάτια της 
κλήρωσης, θα ισχύει ότι ακριβώς ισχύει για τις κανονικές 
κληρώσεις του Λαϊκού Λαχείου, δηλαδή η μεταφορά των 
αδιαθέτων κερδών θα γίνεται με απόφαση της Ε.Δ.Κ.Λ. 
στην επόμενη ή στις δύο επόμενες κληρώσεις του Λαϊκού 
Λαχείου με ποσοστιαία κατανομή των κερδών που θα 
προσδιορίζεται με απόφαση της Ε.Δ.Κ.Λ. 

15. Πληρωμή κερδών. 

Τα κέρδη καταβάλλονται από την επόμενη ημέρα της 
κλήρωσης στον κομιστή του γραμματίου, μετά την παρα¬ 
κράτηση του αναλογούντος φόρου (εφόσον φορολογεί¬ 
ται) από τη Διεύθυνση Κρατικών Λαχείων, βάσει του πίνα¬ 
κα κερδών και μετά από εξακρίβωση της γνησιότητάς 
του. 

Επίσης οι Πράκτορες είναι υποχρεωμένοι να πληρώ¬ 
νουν κέρδη μέχρι του αφορολόγητου ποσού που ισχύει 
κάθε φορά. 

Κέρδη κατά λαχνό μέχριτο ποσότων 150.000 €δύναται 
να πληρώνονται από τους Πράκτορες με δική τους ευθύ¬ 
νη, ενώ κέρδη κατά λαχνό άνω των 150.000 € πληρώνο¬ 
νται αποκλειστικά από τη Διεύθυνση Κρατικών Λαχείων. 

Η Διεύθυνση Κρατικών Λαχείων μπορεί να αρνηθεί ή να 
αναβάλλει την πληρωμή κέρδους εφόσον υπάρχουν αμ¬ 
φιβολίες για τη γνησιότητα του γραμματίου ή το νόμιμο 
της κατοχής του. 

Σε περίπτωση πολλαπλού κέρδους καταβάλλεται το με¬ 
γαλύτερο. 

16. Παραγραφή κερδών. 

Το δικαίωμα για την είσπραξη κέρδους κάθε κλήρωσης 
του λαχείου παραγράφεται μετά από πάροδο τεσσάρων 
μηνών από την ημερομηνία διεξαγωγής της κλήρωσης. 

Μέρος των κερδών που δεν πληρώνονται στους τυχε¬ 
ρούς (παραγραφές) μέχριτου ποσοστού 50% θα χρησιμο¬ 
ποιούνται για τη χρηματοδότηση των πρόσθετων κερδών 
του «μεγάλου λαχνού» και των ειδικών κληρώσεων κατά τα 
οριζόμενα ανωτέρω (παραγ. 12 και 14). Το εναπομείναν 
υπόλοιπο περιέρχεται σαν τακτικό έσοδο εξ ολοκλήρου 
στον Κρατικό Προϋπολογισμό. 

17. Αναβολή - Ματαίωση της κλήρωσης. 

Με απόφαση της Ε.Δ.Κ.Λ. και για ειδικούς λόγους ή λό¬ 
γους ανωτέρας βίας, είναι δυνατή η αναβολή ή η ματαίω¬ 
ση της κλήρωσης. 

Σε περίπτωση ματαίωσης μιας κλήρωσης τα διατεθέντα 
γραμμάτια της κλήρωσης αντικαθίστανται με ίσης αξίας 
γραμμάτια μεταγενέστερων κληρώσεων και για χρονικό 


διάστη μα τεσσάρων μηνών από την ημερομηνία διεξαγω¬ 
γής της κλήρωσης που ματαιώθηκε. 

18. Επιστροφή γραμματίων 

Απαγορεύεται η επιστροφή διατεθέντων γραμματίων, 
εκτός από την περίπτωση ματαίωσης της κλήρωσης, ή 
εφόσον η Ε.Δ.Κ.Λ. με απόφασή της, επιτρέψει την επι¬ 
στροφή γραμματίων, επειδή η διάθεσή τους από τους πρά¬ 
κτορες και λαχειοπώλες, είναι αδύνατη για λόγους ανωτέ¬ 
ρας βίας, ή υπάρχει κίνδυνος σημαντικής οικονομικής ζη¬ 
μίας από αδιάθετα γραμμάτια του δικτύου διάθεσης. 

19. Παρακαταθήκη γραμματίων του Λαχείου 

Έχει τη δυνατότητα η Διεύθυνση Κρατικών Λαχείων, σε 
περιόδους αυξημένης ζήτησης του λαχείου, να χορηγεί 
σε πράκτορες και λαχειοπώλες ορισμένη ποσότητα 
γραμματίων του λαχείου με παρακαταθήκη, αφού πρώτα 
καλύψουντην αξία τους με μετρητά ή εγγύηση. 

Η επιστροφή των αδιάθετων γραμματίων θα γίνεται το 
αργότερο την προηγούμενη ημέρα από αυτήν της διεξα¬ 
γωγής της συγκεκριμένης κλήρωσης. 

Τους λοιπούς όρους της χορήγησης με παρακαταθήκη 
ποσότητας γραμματίων του λαχείου θα καθορίζει με απο¬ 
φάσεις του ο Προϊστάμενος της Διεύθυνσης Κρατικών 
Λαχείων. 

20. Διαφήμιση - Προβολή του Λαϊκού Λαχείου. 

Ποσοστό μέχρι 1,5% επί των ακαθαρίστων εισπράξεων 

κάθε κλήρωσης διατίθεται για τη διαφήμιση, προώθηση 
και προβολή του Λαϊκού Λαχείου. 

21. Παραστάσεις γραμματίων Λαϊκού Λαχείου. 

Αλλαγή παραστάσεων (μακετών) στην εμπρόσθια όψη 

του Λαϊκού Λαχείου, θα γίνεται τουλάχιστον κάθε τέσσε¬ 
ρις διαδοχικές κληρώσεις. 

Οι ειδικές κληρώσεις θα έχουν ιδιαίτερες παραστάσεις 
σχετικές με την αιτία κυκλοφορίας τους και θα αναγρά¬ 
φουν τις λέξεις ΕΙΔΙΚΗ ΚΛΗ ΡΩΣΗ. 

22. Γενικές Διατάξεις. 

Η αποστολή γραμματίων σε αγοραστές της επαρχίας 
γίνεται ταχυδρομικά μέσω ΕΛΤΑ ή με εξουσιοδοτημένες 
ιδιωτικές ταχυδρομικές εταιρίες με ευθύνη των αγορα¬ 
στών. 

Η αποστολή πινάκων γίνεται με δαπάνες των πρακτό¬ 
ρων και λαχειοπωλών. 

Η αναγραφή ονόματος σε γραμμάτιο σαν ένδειξη ιδιο¬ 
κτησίας ή συνιδιοκτησίας δεν δεσμεύει τη Δ.Κ.Λ. 

Η Δ.Κ.Λ. διατηρείτο δικαίωμα της δημοσίευσης φωτο¬ 
γραφιών και λοιπών στοιχείωντωντυχερών καθώς και της 
τηλεοπτικής παρουσίασής των εφόσον αυτοί συναινούν. 

Η Δ.Κ.Λ. υποβάλλει για κάθε κλήρωση και πριν τη διεξα¬ 
γωγή της στην Ε.Δ.Κ.Λ, πρωτόκολλο αδιαθέτων γραμμα¬ 
τίων της κλήρωσης, στο οποίο αναγράφονται αναλυτικά 
τα στοιχεία των αδιαθέτων γραμματίων δεόντως υπογε¬ 
γραμμένο. 

Το πρωτόκολλο αυτό θεωρείται από τον Πρόεδρο της 
Ε.Δ.Κ.Λ. και καταχωρείται στο βιβλίο πρακτικών των συ¬ 
νεδριάσεων της Επιτροπής. 

Τα γραμμάτια του πρωτοκόλλου αδιαθέτων λαχείων κά¬ 
θε κλήρωσης, μετά από δειγματοληπτικό έλεγχο που 
ενεργείται από εκπροσώπους του Ελεγκτικού Συνεδρίου, 
καταστρέφονται από Επιτροπή που συγκροτείται με από¬ 
φαση του Διευθυντού της ΔΚΛ. 

Με απόφασή της η Ε.Δ.Κ.Λ. μπορεί να αλλάζει και να κα¬ 
θορίζει τον τρόπο διεξαγωγής της κλήρωσης καθώς επί¬ 
σης να μεταβάλλει τα χρησιμοποιούμενα υλικά της κλή¬ 
ρωσης δηλ. κληρωτίδες, σφαιρίδια κ.λπ. 

Θέματα που προκύπτουν κατά τη διεξαγωγή της κλή¬ 
ρωσης και δεν προβλέπονται από την παρούσα απόφαση 
επιλύονται με αποφάσεις της Ε.Δ.Κ.Α. 

Κάθε προγενέστερη απόφαση σχετική μετοντρόπο λει¬ 
τουργίας του Λαϊκού Λαχείου, καταργείται. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 7 Οκτωβρίου 2004 

Ο ΥΦΥΠΟΥΡΓΟΣ 

ΑΔΑΜ ΡΕΓΚΟΥΖΑΣ 
-♦- 

Αριθ. Δ3/Α/17209 (2) 

Χορήγηση άδειας εγκατάστασης στην Α.Ε. «ΕΛΛΗΝΙΚΑ 
ΠΕΤΡΕΛΑΙΑ» για την κατασκευή στον χώρο των εγκα¬ 
ταστάσεων του διυλιστηρίου της στον Ασπρόπυργο 
του Νομού Αττικής, κατά παρέκκλιση των διατάξεων 
του Ν. 2965/2001, μονάδας παραγωγής τριτοταγούς 
αμυλ-μεθυλαιθέρος (ΤΑΜΕ). 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΑΝΑΠΤΥΞΗΣ - ΠΕΡΙΒΑΛΛΟΝΤΟΣ, 
ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Γενικά στοιχεία της επιχείρησης 

- Ιδιοκτήτης: «ΕΛΛΗΝΙΚΑ ΠΕΤΡΕΛΑΙΑ» Α.Ε. 

- Είδος εγκατάστασης: Διυλιστήριο αργού πετρελαίου. 

- Θέση: Ασπρόπυργος Νομού Αττικής. 

- Αποθηκευτική ικανότητα: 

αργό πετρέλαιο 166.477 ητ * 1 2 3 (4 δεξαμενές) 

ενδιάμεσα και τελικά προϊόντα 1.017.959 πι 3 (80 δεξαμενές) 
εΙορ 86.578 ητ 3 (6 δεξαμενές) 

υγραέρια 30.176 πι 3 (10 δεξαμενές) 

ΣΥΝΟΛΟ 1.301.190 πι 3 (100 δεξαμενές) 

- Σύνολο εγκατεστημένης ισχύος: 176.955 ΗΡ 

- Ατμολέβητες: 

Αριθ. Πιστ/κό 

κατασκευής Κατηγορία Υδρ/κής Δοκιμής 

7154 Α' 167/01 

7153 Α' 168/01 

7584 Α' 169/01 

7585 Α' 170/01 

5180 Α' 177/01 

- Ισχύς εξοπλισμού προς εγκατάσταση: 

κύρια ηλεκτρική ισχύς 1629,90 ΗΡ 

εφεδρική ηλεκτρική ισχύς 907,90 ΗΡ 

θερμική ισχύς 21352,70 Κ\Λ/ 

- Προϋπολογιζόμενη αξία του προς εγκατάσταση μηχα¬ 
νολογικού εξοπλισμού: 3.994,6 εκατομμύρια δραχμές 
(11.722.964 ευρώ) 

- Γραμμάτια: Αποδείξεις είσπραξης τελών υπέρ Δημο¬ 
σίου, ΤΣΜΕΔΕ και ΕΜΠ. 

2. Την υπ’ αριθμ. Δ3/Α/11724/31.7.2002 απόφαση του 
Γενικού Γραμματέα του Υπουργείου Ανάπτυξης, με την 
οποία χορηγήθηκε στην Α.Ε. «ΕΛΛΗΝΙΚΑ ΠΕΤΡΕΛΑΙΑ» 
άδεια λειτουργίας για τις Βιομηχανικές Εγκαταστάσεις 
Ασπροπύργου (Διυλιστήριο) στον Νομό Αττικής. 

3. Τις υπ’ αριθμ. 4911/13.6.2001 και 5334/15.11.2001 αι¬ 
τήσεις της Α.Ε. ΕΛ.ΠΕ. (Β.Ε.Α.), με τις οποίες η εταιρεία 
έχει ζητήσει την χορήγηση άδειας εγκατάστασης μονά¬ 
δας παραγωγής τριτοταγούς αμυλ-μεθυλαιθέρος (ΤΑ¬ 
ΜΕ) στονχώροτωνεγκαταστάσεωντου διυλιστηρίου της 


στον Ασπρόπυργο Αττικής και έχει υποβάλει τεχνικό υπό¬ 
μνημα, συνοδευόμενο από πίνακα μηχανολογικού εξο¬ 
πλισμού, προϋπολογισμό και σχεδιαγράμματα. 

4. Την υπ’ αριθμ. 58765/28.3.2003 κοινή απόφαση των 
Γ ενικών Γ ραμματέων των Υπουργείων ΠΕΧΩΔΕ και Ανά¬ 
πτυξης, με την οποία τροποποιήθηκε η απόφαση έγκρι¬ 
σης περιβαλλοντικών όρων του διυλιστηρίου της Α.Ε. 
«ΕΛΛΗΝΙΚΑ ΠΕΤΡΕΛΑΙΑ» στον Ασπρόπυργο Αττικής υπ’ 
αριθμ. 58396/14.9.2001 ώστε να περιλαμβάνει και την μο¬ 
νάδα παραγωγής ΤΑΜΕ. 

5. Το υπ’ αριθμ. Δ3/Α/10764/16.7.2003 έγγραφο της Δι¬ 
εύθυνσης Εγκαταστάσεων Πετρελαιοειδών του Υπουρ¬ 
γείου Ανάπτυξης, με το οποίο έγινε καταχώρηση της με¬ 
λέτης ασφαλείας που υποβλήθηκε από την Α.Ε. ΕΛ.ΠΕ. 
(Β.Ε.Α.) και αναφέρεται στο σύνολο των Βιομηχανικών 
Εγκαταστάσεων Ασπροπύργου και Μεγάρων. 

6. Το υπ’ αριθμ. Δ3/Α/14977/29.8.2003 έγγραφο της Δι¬ 
εύθυνσης Εγκαταστάσεων Πετρελαιοειδών του Υπουρ¬ 
γείου Ανάπτυξης, με το οποίο έγινε καταχώρηση της με¬ 
λέτης ασφαλείας που υποβλήθηκε από την Α.Ε. ΕΛ.ΠΕ. 
(Β.Ε.Α.) και αναφέρεται στην μονάδα παραγωγής τριτο- 
ταγούς αμυλ-μεθυλαιθέρος (ΤΑΜΕ). 

7. Την από 22.4.2002 εγκριθείσα μελέτη πυροπροστα¬ 
σίας του διυλιστηρίου της Α.Ε. «ΕΛΛΗΝΙΚΑ ΠΕΤΡΕΛΑΙΑ», 
που αναφέρεται στην μονάδα παραγωγής ΤΑΜΕ, σύμφω¬ 
να με το υπ’ αριθμ. 193/Φ.701.4/298/22.4.2002 έγγραφο 
της Πυροσβεστικής Υπηρεσίας Ελευσίνας. 

8. Το υπ’ αριθμ. Α1/6309/20.11.2002 έγγραφο της Δ/νσης 
Υγείας και Δημ. Υγιεινής της Νομαρχιακής Αυτοδιοίκησης 
Δυτικής Αττικής, με το οποίο εγκρίθηκε η μελέτη επεξερ¬ 
γασίας και διάθεσης υγρών αποβλήτων του διυλιστηρίου 
της Α.Ε. «ΕΛΛΗΝΙΚΑ ΠΕΤΡΕΛΑΙΑ» στον Ασπρόπυργο, στην 
οποία περιλαμβάνεται η μονάδα παραγωγής ΤΑΜΕ. 

9. Τις διατάξεις του άρθρου 4 του Ν. 1360/1983 (ΦΕΚ65/ 
Α/24.5.1983) «Προώθηση των επενδύσεων, οργάνωση των 
Υπηρεσιών Κρατικών Προμηθειών και άλλες διατάξεις». 

10. Τις διατάξεις του Ν. 2965/2001 (ΦΕΚ 270/Α/23.11.2001) 
«Βιώσιμη ανάπτυξη Αττικής και άλλες διατάξεις» και ειδικό¬ 
τερα το άρθρο 4 αυτού. 

11. Τις διατάξεις της παραγράφου 21 του άρθρου 1 του 
Ν. 2412/1996 (ΦΕΚ 123/Α/17.6.1996) «Μεταφορά αρμο¬ 
διοτήτων από το Υπουργικό Συμβούλιο σε άλλα Κυβερνη¬ 
τικά όργανα και άλλες διατάξεις». 

12. Τις διατάξεις του Ν. 2516/1997 (ΦΕΚ 159/Α/8.8.1997) 
«Ίδρυση και λειτουργία βιομηχανικών και βιοτεχνικών 
εγκαταστάσεων και άλλες διατάξεις». 

13. Τον Ν. 1558/1985 (ΦΕΚ 137/Α/26.7.1985) «Κυβέρνηση 
και Κυβερνητικά Όργανα» σε συνδυασμό με το Π.Δ. 381/ 
1989 (ΦΕΚ 168/Α/16.6.1989) «Οργανισμόςτου Υπουργείου 
Βιομηχανίας, Ενέργειας και Τεχνολογίας». 

14. Το Π .Δ. 27/1996 (ΦΕΚ 19/Α/1.2.1996) «Συγχώνευση 
των Υπουργείων Τουρισμού, Βιομηχανίας, Ενέργειας και 
Τεχνολογίας και Εμπορίου στο Υπουργείο Ανάπτυξης». 

15. Την υπ’ αριθμ. 34458/1990 (ΦΕΚ 846/Β/31.12.1990) 
κοινή υπουργική απόφαση «Καθορισμός τεχνικών προ¬ 
διαγραφών, (...) εγκαταστάσεων διυλιστηρίων και λοιπών 
βιομηχανιών πετρελαίου». 

16. Τις υπεύθυνες δηλώσεις ανάθεσης και ανάληψης 
της εκπόνησης της μελέτης και της επίβλεψης της εκτέ¬ 
λεσης του έργου κατασκευής της μονάδας ΤΑΜΕ. 

17. Την από 21.5.2003 έκθεση αυτοψίας. 

18. Την από 29.8.2003 εισήγηση του Υπουργείου Ανά¬ 
πτυξης. 

19. Το γεγονός ότι ο τριτοταγής αμυλ-μεθυλαιθέρας 
(ΤΑΜΕ) αποτελεί συστατικό βενζίνης με υψηλό αριθμό 
οκτανίων και μηδενική περιεκτικότητα σε θείο, βενζόλιο, 
ολεφίνες και αρωματικές ενώσεις και χρησιμοποιείται για 
την παραγωγή αμόλυβδης βενζίνης και επομένως με την 
εγκατάσταση της υπόψη μονάδας διασφαλίζεται η δυνα¬ 
τότητα της Α.Ε. «ΕΛΛΗΝΙΚΑ ΠΕΤΡΕΛΑΙΑ» να συμμορφώ¬ 
νεται και ανταποκρίνεται με επιτυχία στις ολοένα αυστη¬ 
ρότερες απαιτήσεις παραγωγής βελτιωμένων καυσίμων 
αυτοκινήτων, σύμφωνα με τις οδηγίες ΑυΤΟ 0112001 και 
2005 της Ευρωπαϊκής Ένωσης. 

20. Το γεγονός ότι, με την αναφερόμενη στο θέμα άδεια, 
πραγματοποιείται παραγωγική επένδυση ιδιαίτερα σημαντι¬ 
κή για την προαγωγή και ανάπτυξη της Εθνικής Οικονομίας 
σε στρατηγικής σημασίας κλάδο αυτής, αποφασίζουμε: 

Χορηγούμε στην Α.Ε. «ΕΛΛΗΝΙΚΑ ΠΕΤΡΕΛΑΙΑ» άδεια 
εγκατάστασης μονάδας παραγωγής τριτοταγούς αμυλ- 
μεθυλαιθέρος (ΤΑΜΕ), κατά παρέκκλιση των διατάξεων 
του Ν. 2965/2001 (ΦΕΚ 270/Α/23.11.2001), σύμφωνα με 
την υποβληθείσα τεχνική περιγραφή και τα σχεδιαγράμ¬ 
ματα που έχουν θεωρηθεί από την αρμόδια Υπηρεσία και 
αποτελούν αναπόσπαστο τμήμα της παρούσας απόφα¬ 
σης και με τους ακόλουθους όρους και περιορισμούς: 

1. Η εγκατάσταση της προαναφερόμενης μονάδας να 
ολοκληρωθεί σε 12 (δώδεκα) μήνες. 

2. Κατά τη διάρκεια των εργασιών εγκατάστασης να 
λαμβάνονται όλα τα απαραίτητα μέτρα προστασίας των 
εργαζομένων, του περιβάλλοντος και της ευρύτερης πε¬ 
ριοχής. 

3. Για την απαιτούμενη από τις διατάξεις των από 
16.3.50 και 24.11.53 Β.Δ. υπεύθυνη επίβλεψη των εργα¬ 
σιών εγκατάστασης πρέπει να χρησιμοποιείται πρόσωπο 
με όλα τα απαιτούμενα από τον Νόμο προσόντα, σύμφω¬ 
να με τις διατάξεις που ισχύουν. 

4. Κατά την κατασκευή των έργων εκσυγχρονισμού να 
τηρούνται οι ισχύουσες διατάξεις της υπ’ αριθμ. 34458/ 
1990 (ΦΕΚ 846/Β/31.12.1990) κοινής υπουργικής από¬ 
φασης «Καθορισμός τεχνικών προδιαγραφών, (...) εγκα¬ 
ταστάσεων διυλιστηρίων και λοιπών βιομηχανιών πετρε¬ 
λαίου». 

Η παρούσα άδεια δεν απαλλάσσει την ενδιαφερόμενη 
εταιρεία από την υποχρέωση να εφοδιασθεί με άλλη 
άδεια, αν από άλλες διατάξεις προκύπτει αντίστοιχη υπο¬ 
χρέωση. 

Επειδή η εν λόγω εγκατάσταση ανήκει στις μη απλές, 
επιβάλλεται για λόγους λειτουργικούς η έγκριση παρέκ¬ 
κλισης καθ’ ύψος από τις διατάξεις του Γ.Ο.Κ., η οποία χο¬ 
ρηγείται από την αρμόδια Υπηρεσία του Υ. ΠΕ.ΧΩ.Δ. Ε. κα¬ 
τόπιν υποβολής σχετικού αιτήματος από την εταιρεία. 

Το Υπουργείο Ανάπτυξης διατηρεί το δικαίωμα να επι¬ 
βάλλει την εκτέλεση μεταρρυθμίσεων και περιορισμών 
στην εγκατάσταση, σε κάθε περίπτωση που θα διαπιστω¬ 
θεί ότι τούτο είναι αναγκαίο για να εκπληρωθούν οι επι- 
διωκόμενοι σκοποί που προβλέπονται από το άρθρο 2του 
από 15.10.22 Β.Δ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 5 Οκτωβρίου 2004 

οι ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΑΝΑΠΤΥΞΗΣ 

Γ. ΑΛΟΓΟΣΚΟΥΦΗΣ Γ. ΣΙΟΥΦΑΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

Γ. ΣΟΥΦΛΙΑΣ 


Αριθ. Δ9/13178 (3) 

Σύσταση επιτροπής εξακρίβωσης αιτιών αστοχίας σε 
διαγραμμίσεις. 

ΟΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

Αφού λάβαμε υπόψη: 

1. Τον Ν. 1558/1985 «Κυβέρνηση και Κυβερνητικά όρ¬ 
γανα» (ΦΕΚ 137/Α/26.7.1985). 

2. Το Π.Δ. 69/1988 για τον «Οργανισμό της Κεντρικής 
Υπηρεσίας της Γ.Γ.ΔΕ», όπως συμπληρώθηκε με το Π.Δ. 
340/4.10.1990 «Σύσταση - Γενικών Δ/νσεων κ.λπ.» και σε 
συνδυασμό με το Π.Δ. 910/1977 «Περί Οργανισμού τ. 
ΥΠ.Δ.Ε.» όπως εξακολουθεί να ισχύει μέχρι σήμερα. 

3. Τον Ν. 1418/1984 «Δημόσια Έργα και ρυθμίσεις συ¬ 
ναφών θεμάτων» όπως τροποποιήθηκε με το Ν. 2229/ 
1994 το Π.Δ. 609/1985 «Κατασκευή Δημ. Έργων» (ΦΕΚ 
223/Α/31.12.1985) και λοιπά Π.Δ/τα που εκδόθηκαν σε 
εκτέλεση του Ν. 1418/1984 καθώς και τους Ν. 2338/1995, 
2372/1996, 2576/1998 και 2940/01 καθώς και την απόφα¬ 
ση Δ17α/08/16ΦΝ 402/10.2.1998 του ΥΠΕΧΩΔΕ, όπως 
συμπληρώθηκε με την Δ17α/10/65/Φ.Ν.402/24.7.1998 
όμοια και τις εγκυκλίους 5/1998 6/1998 και 27/1998 του 
ΥΠΕΧΩΔΕ. 

3 Τον Ν. 1799/1988 «Κατάργηση του Ειδικού Ταμείου 
Μηχανημάτων Λιμενικών Έργων, ρύθμιση συναφών θε¬ 
μάτων και άλλες διατάξεις» με τον οποίο συμπληρώθηκε 
και τροποποιήθηκε ο Ν. 1418/1984. 

5. Τις υπ’ αριθμ. Δ17α/01/79/Φ.Θ.2.2.1/24.8.1989 και 
Δ17α/02/100/Φ.Θ 2.2.1 ./9.10.1989 αποφάσεις Υπουργού 
ΠΕΧΩΔΕ «Περί μεταβιβάσεως αρμοδιοτήτων Υπουργού 
ΠΕΧΩΔΕ στον Γενικό Γραμματέα και τους Προϊσταμέ¬ 
νους των Δ/σεων και των Τμημάτων της Κεντρικής Υπη¬ 
ρεσίας της Γ.Γ.ΔΕ.». 

6. Το Π.Δ. 71/1993 «Καθορισμός αρμοδιοτήτων που δια¬ 
τηρούνται από τον Υπουργό και τις Περιφερειακές Αρχές 
ή Όργανα Διανομαρχιακού Επιπέδου της Γ.Γ.ΔΕ. του 
ΥΠΕΧΩΔΕ». 

7. Την υπ’ αριθμ. Δ16α/04/773/29.11.1990 (ΦΕΚ 746/ 
Β/30.11.1990) κοινή απόφαση των Υπουργών Προεδρίας 
και Αναπληρωτή Υπουργού ΠΕ.ΧΩ.Δ.Ε. «Περί εξαιρέσε- 
ως Διοικητικών πράξεων από τον κανόνα των τριών υπο¬ 
γραφών». 

8. Το Π.Δ. 334/2000 «Προσαρμογή της Ελληνικής Νο¬ 
μοθεσίας για τα Δημ. Έργα προς τις διατάξεις των οδη¬ 
γιών της ΕΟΚ» όπως σήμερα ισχύει. 

9. Τα Π.Δ. 368/1994, 286/1994, 402/1996, 285/1997, 
210/1997 και 218/1999 με τα οποία τροποποιήθηκαν και 
συμπληρώθηκαν τα Π.Δ. 472/1985 και 609/1985. 

10. Τις διατάξειςπαρ. 1 &2του άρθρου 18του Ν 2052/ 
1992 «Μέτρα για την αντιμετώπιση του νέφους και Πολε- 
οδομικές ρυθμίσεις». 

11. Τις διατάξεις της παρ. 10 του άρθρου 3 του Ν. 2242/ 
1994 «Πολεοδόμηση περιοχών δεύτερης κατοικίας σε 
Ζώνες Οικιστικού Ελέγχου, προστασία φυσικού και δομη¬ 
μένου περιβάλλοντος και άλλες διατάξεις». 

12. Την υπ’ αριθμ. οικ. 112168/10647/α/29.12.1993 κοι¬ 
νή απόφαση Υπουργών Οικονομικών και ΠΕ.ΧΩ.Δ.Ε. 

13. Την υπ’ αριθμ. 4881/2004 απόφαση του Πρωθυ¬ 
πουργού και του Υπουργού ΠΕ.ΧΩ.Δ.Ε.«Ανάθεση αρμο¬ 
διοτήτων Υπουργού ΠΕ.ΧΩ.Δ.Ε. στους Υφυπουργούς 
ΠΕ.ΧΩ.Δ.Ε. Θεμιστοκλή Ξανθόπουλο και Σταύρο Καλο- 
γιάννη» (ΦΕΚ. 754/19.5.2004, τεύχος Β'). 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


20667 


14. Το υπ’ αριθμ. 9821/11.8.2004 έγγραφο της 
ΔΚΕΣΟ, το οποίο διαβιβάστηκε σε εμάς για σύσταση 
επιτροπής για την εξακρίβωση αιτιών αστοχιών σε δια¬ 
γραμμίσεις. 

15. Το υπ’ αριθμ. Δ9/13017/27.8.2004 έγγραφο της Δ9 
το οποίο διαβιβάστηκε στην υπηρεσία Δ14 για εξακρίβω¬ 
ση των αστοχιών σε εργασίες διαγραμμίσεων, αποφασί¬ 
ζουμε: 

Συγκροτούμε Επιτροπή από τους εξής υπαλλήλους: 
α) Μπαμπουνάκη ΜαρίαΠΕ/Χ.Μ. μεΑ.Β. στηΔ/νσηΔ/14 
ως πρόεδρο 

β) Σκιαδά Κων/νο ΠΕΙ με Α.Β. στη Δ/νση Δ/9 
γ) Σκιαδόπουλο Κων/νο ΠΕΙ με Α.Β. στη Δ/νση ΔΜΕΟ 
δ) Μαντούδη Γεώργιο ΠΕ3 με Α.Β. στη Δ/νση ΔΚΕΣΟ 
ε) Ευαγγελίου Ιωάννη ΤΕ3 με Α.Β. στη Δ/νση Δ/9 
ζ) Μπούρα Επαμεινώνδα ΔΕΙ μεΑ.Β. στη Δ/νση ΔΜΕΟ 
Γραμματέας της Επιτροπής ορίζεται ο Αυγερινόπου- 
λος Γρηγόριος ΔΕ με Α'β στη ΔΚΕΣΟ, η οποία θα προ- 
βεί σε άμεσο έλεγχο των εκτελεσθέντων από τη ΔΚΕΣΟ 
ή υπό τη Διεύθυνσή της, εργασιών διαγράμμισης, θα 
εξετάσει τα αναφερθέντα και θα προτείνει κατά το δυ¬ 
νατό, τρόπο αντιμετώπισης των καταγεγραμμένων 
αστοχιών. 

Ιδιαίτερα επισημαίνεται ότι η επιτροπή καλείται να 
εξετάσει εάν η δυσδιακριτικότητα που παρατηρείται 
στις διαγραμμίσεις, μετά την εφαρμογή τους, οφείλε¬ 
ται σε κακή εκτέλεση των εργασιών, σε ακαταλληλότη- 
τα των υλικών που έχουν επιλεγεί, σε απομείωση του 
όγκου του υλικού διαγράμμισης από τη χρήση ή από 
οποιαδήποτε άλλη εξωγενή αιτία, όπως επικαθίσει, ρί¬ 
πων κ.λπ. 

Περαιτέρω θα πρέπει να εξεταστεί αν οι αστοχίες που 
εμφανίζονται παρατηρούνται σε διαφορετικό βαθμό 
αποτελεσματικότητας ανάλογα με την επιφάνεια εφαρ¬ 
μογής, το χρόνο εφαρμογής και την χρονική περίοδο 
χρήσης. 

Το έργο της επιτροπής θα ολοκληρωθεί μέσα σε έξι (6) 
μήνες από την δημοσίευση στην Εφημερίδα της Κυβέρ¬ 
νησης και θα βαρύνει το έργο 1997ΣΕ06800002 «Συντή¬ 
ρηση, και Βελτίωση Οδικού δικτύου Ν. Αττικής, Σήμανση- 
ηλεκτροδότηση κ.λπ. της ΣΑΕ 068 του Π.Δ.Ε.». 

Η Επιτροπή θα εκτελέσει το έργο της σε μη εργάσιμες 
ημέρες και ώρες και θα συνεδριάζει για ανταλλαγή από¬ 
ψεων και ολοκλήρωση της συλλογικής εργασίας που 
έχει αναλάβει στα γραφεία της Δ14-ΚΕΔΕ Πειραιώς 166 
Αθήνα. 

Η ανωτέρω επιτροπή θα συγκληθεί με τη μέριμνα της 
προέδρου Μπαμπουνάκη Μαρίας και θα λάβει υπόψη της 
όλα τα στοιχεία που θα της παρέχουν οι Υπηρεσίες 
ΔΚΕΣΟ (ως προς τον τρόπο εφαρμογής, εργαστηριακού 
ελέγχους κ.λπ.) καιΔ14-Κ.Ε.Δ.Ε. στην οποία έχει ανατεθεί 
ειδική έρευνα από την Προισ/νη αρχή Δ9 σύμφωνα με το 
Δ9/13017/27.8.2004 έγγραφό της. 

Η δαπάνη αμοιβής για τα μέλη της επιτροπής, θα καθο¬ 
ριστεί με νεώτερη απόφαση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Καλλιθέα, 28 Σεπτεμβρίου 2004 

Με εντολή Υπουργού 
Ο Γ ενικός Γ ραμματέας Δ.Ε. 

Γ. ΤΡΥΦΩΝΙΔΗΣ 


Αριθ. Φ.70557/οικ.25374/1705 (4) 

Συγκρότηση του Πρωτοβάθμιου Υπηρεσιακού Συμβουλί¬ 
ου του Ταμείου Υγείας Δημοτικών και Κοινοτικών 
Υπαλλήλων. 

Ο ΥΠΟΥΡΓΟΣ 

ΑΠΑΣΧΟΛΗΣΗΣ ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

Έχοντας υπόψη: 

1. Τις διατάξεις: 

α. Τις διατάξεις του Ν. 3260/2004 (ΦΕΚ 151 Α'). 

β. Τις οργανικές διατάξεις του Ταμείου Υγείας Δημοτι¬ 
κών και Κοινοτικών Υπαλλήλων (Π .Δ. 501 /1989 ΦΕΚ 215 Α, 
όπως τροποποιήθηκε με το 308/1990 ΦΕΚ 129 Α). 

γ. Της παραγράφου Β4του άρθρου 40 του Ν. 1884/1990 
(ΦΕΚ 81 Α). 

δ. Του άρθρου 6του Ν. 2839/2000 (ΦΕΚ 196 Α). 

ε. Την υπ’ αριθμ. Φ.557/οικ.380/31.3.1999 (ΦΕΚ 349/ 
τ.Β'/13.4.1999) απόφαση σύστασης του Πρωτοβάθμιου 
Υπηρεσιακού Συμβουλίου του Ταμείου Υγείας Δημοτικών 
και Κοινοτικών Υπαλλήλων. 

στ. Τις διατάξεις του Π.Δ. 121/2004 (ΦΕΚ84τ.Α') «Διο¬ 
ρισμός Υπουργών και Υφυπουργών». 

2. Το γεγονός ότι από τις διατάξεις της απόφασης αυ¬ 
τής δεν προκαλείται δαπάνη σε βάρος του προϋπολογι¬ 
σμού του Τ αμείου Υγείας Δημοτικών και Κοινοτικών Υπαλ¬ 
λήλων, ούτε του Κρατικού Προϋπολογισμού, γιατί με την 
παρούσα σύσταση δεν μεταβάλλεται ο αριθμός των με¬ 
λών του υφιστάμενου κατά την έναρξη της ισχύος του Ν. 
3260/2004 Υπηρεσιακού Συμβουλίου, αποφασίζουμε: 

1. Συγκροτούμε πενταμελές Υπηρεσιακό Συμβούλιο 
αρμόδιο για όλο το προσωπικό του Τ αμείου Υγείας Δημο¬ 
τικών και Κοινοτικών Υπαλλήλων, ως εξής: 

α. Τρεις (3) μονίμους υπαλλήλους με βαθμό Α' από αυ¬ 
τούς που υπάγονται στην αρμοδιότητα του Υπηρεσιακού 
Συμβουλίου και υπηρετούν στον νομό Αττικής, με τους 
αναπληρωτές τους. Ένα τουλάχιστον από τα τακτικά μέ¬ 
λη και ένα από τα αναπληρωματικά θα είναι διαφορετικού 
φύλου από τα λοιπά, εφόσον υπάρχει και έχει τις νόμιμες 
προϋποθέσεις. 

β. Δύο αιρετούς εκπροσώπους των υπαλλήλων με βαθ¬ 
μό τουλάχιστον Α' με τους αναπληρωτές τους. 

2. Τα, υπό στοιχεία α', τακτικά μέλη της παρ. 1 ορίζονται 
από το οικείο Διοικητικό Συμβούλιο, από υπαλλήλους που 
πληρούν τις προϋποθέσεις να επιλεγούν ως προϊστάμε¬ 
νοι διευθύνσεων σύμφωνα με τις διατάξεις του άρθρου 11 
του Ν. 3260/2004. 

3. Τα, υπό στοιχείο α', αναπληρωματικά μέλη της παρ. 1 
της παρούσης, ορίζονται από το οικείο Διοικητικό Συμ¬ 
βούλιο από υπαλλήλους που έχουν επιλεγεί ως προϊστά¬ 
μενοι διευθύνσεων. 

4. Εισηγητής ορίζεται με απόφαση του οικείου Διοικητι¬ 
κού Συμβουλίου, ο Προϊστάμενος της Υπηρεσίας προσω¬ 
πικού με αναπληρωτή τον Προϊστάμενο της αμέσως υπο¬ 
κείμενης οργανικής μονάδας προσωπικού. 

5. Με την απόφαση ορισμού των μελών του Υπηρεσια¬ 
κού Συμβουλίου, ορίζεται ως Πρόεδρος ένα (1) από τα τα¬ 
κτικά μέλη με αναπληρωτή του, επίσης ένα (1) από τα μέ¬ 
λη αυτά. 

Στην περίπτωση που προεδρεύει ο αναπληρωτής του 
Προέδρου, θα συμμετέχει ως τακτικό μέλος ο αναπληρω¬ 
τής του προεδρεύοντος. 

6. Γραμματέας του Υπηρεσιακού Συμβουλίου του Τα¬ 
μείου Υγείας Δημοτικών και Κοινοτικών Υπαλλήλων, ορί- 

ζεται υπάλληλος με βαθμό τουλάχιστον Γ, με αναπληρω¬ 
τή του υπάλληλο του ιδίου βαθμού της οικείας υπηρε¬ 
σίας. 

7. Η θητεία των μελών του Υπηρεσιακού Συμβουλίου εί¬ 
ναι διετής. Κατά την πρώτη εφαρμογή του νόμου αυτού, 
η θητεία των μελών του Υπηρεσιακού Συμβουλίου, λήγει 
στις 31.12.2006. 

8. Όταν το Υπηρεσιακό Συμβούλιο κρίνει θέματα προ¬ 
σωπικού με σχέση εργασίας ιδιωτικού δικαίου, αντί των 
δύο αιρετών εκπροσώπων των μονίμων υπαλλήλων μετέ¬ 
χουν οι δύο αιρετοί εκπρόσωποι του προσωπικού με σύμ¬ 
βαση εργασίας ιδιωτικού δικαίου αορίστου χρόνου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 1 Οκτωβρίου 2004 

Ο ΥΠΟΥΡΓΟΣ 

ΠΑΝΟΣ ΠΑΝΑΓΙΩΤΟΠΟΥΛΟΣ 
-♦- 

Αριθ. Οικ. 58539/5728 (5) 

Συγκρότηση ομάδας εργασίας στο Υπουργείο Μεταφορών 
και Επικοινωνιών. 

Ο ΥΠΟΥΡΓΟΣ 

ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη, 

1. Τις διατάξεις: 

α. Του εδαφίου Βτηςπερ. βτηςπαρ. 4του άρθρου 8του 
Ν. 2366/1995 (Α' 256) όπως αντικαταστάθηκε από το άρ¬ 
θρο 13του Ν. 2578/1988 (Α'30),τηνπαρ. 1 του άρθρου 10 
του Ν. 2801/2000 (Α'46) καιτηνπαρ. 2του άρθρου 48του 
Ν. 2963/2001 (Α'268). 

β. Του Π.Δ. 293/1999 «Οργανισμόςτου Υπουργείου Με¬ 
ταφορών και Επικοινωνιών» (Α' 263), όπως τροποποιήθη¬ 
κε και ισχύει. 

γ. Του άρθρου 29Ατου Ν. 1558/1985 «Κυβέρνηση και Κυ¬ 
βερνητικά όργανα» (Α' 137) το οποίο προστέθηκε μετο άρ¬ 
θρο 27 του Ν. 2081/1992 (Α' 154) και το οποίο αντικατα- 
στάθηκε μετο άρθρο 1 παρ. 2ατου Ν. 2469/1997 (Α'38). 

δ. Του Π.Δ. 81/2003 «Ρυθμίσεις για τους εργαζόμενους 
με συμβάσεις ορισμένου χρόνου» (Α' 77). 

ε.τουΝ. 3205/2003 (Α'297). 

2. Την υπ’ αριθμ. 99/70/ΕΚ του Συμβουλίου της 28ης 
Ιουνίου 1999 οδηγία. 

3. Την ανάγκη συγκρότησης της ομάδας εργασίας για 
την τροποποίηση του Π.Δ. 81/2003 ώστε να επιτευχθεί η 
μέγιστη δυνατή συμμόρφωση στην οδηγία 99/70/ΕΚ κα¬ 


θώς και η παρακολούθηση της εφαρμογής των διατάξε¬ 
ων στις Εταιρείες Ολυμπιακή Αεροπορία Ο.Α. - Υπηρεσίες 
Α.Ε., Ολυμπιακή Αεροπλοΐα Α.Ε. και Ολυμπιακές Αερο¬ 
γραμμές Α.Ε. 

4. Το γεγονός ότι από τις διατάξεις της απόφασης αυ¬ 
τής δενπροκαλείται δαπάνη σε βάρος του Κρατικού προ¬ 
ϋπολογισμού, αφού αυτή θα βαρύνει τις πιστώσεις του ει¬ 
δικού λογαριασμού του Ν.Δ. 638/1970 που τηρείται από 
το Υπ.Μ.Ε. στην Εθνική Τράπεζα, αποφασίζουμε: 

1. Συγκροτούμε ομάδα εργασίας αποτελούμενη από 
τους: 

α. ΚριθαράΔιονύση, δικηγόρο, ως πρόεδρο. 

β. Σημαντήρα Ιωάννη, σύμβουλο του Γενικού Γραμμα¬ 
τέα Επικοινωνιών. 

γ. Παλευρατζή Ανδρέα, συνεργάτη Υφυπουργού Μετα¬ 
φορών και Επικοινωνιών. 

δ. Σάμιαλη Απόστολο, Δ/ντή Υπουργείου Απασχόλησης 
και Κοινωνικής Προστασίας. 

ε. Καρούζο Ιωάννη, Νομικό Σύμβουλο Γ ενικού Γ ραμμα- 
τέα Απασχόλησης και Κοινωνικής Προστασίας. 

Χρέη Γραμματέα της ομάδας εργασίας θα εκτελεί η 
Βάρσου Αθηνά. 

2. Έργο της ομάδας εργασίας είναι η μελέτη των πτυ¬ 
χών για την αρτιότερη και αποτελεσματικότερη τροπο¬ 
ποίηση των διατάξεωντου Π.Δ. 81/2003 για να επιτευχθεί 
η μέγιστη δυνατή εναρμόνιση της οδηγίας 99/70/ΕΚ του 
Συμβουλίου της 28ης Ιουνίου 1999, καθώς και η παρακο¬ 
λούθηση της εφαρμογής των διατάξεων στις εταιρείες, 
Ολυμπιακή Αεροπορία (Ο.Α.) - Υπηρεσίες Α.Ε., Ολυμπια¬ 
κή Αεροπλοΐα και Ολυμπιακές Αερογραμμές. 

3. Η παραπάνω ομάδα θα συνεδριάζει εκτός του κανο¬ 
νικού ωραρίου εργασίας των Δημοσίων Υπηρεσιών και το 
έργο της θα περατωθεί εντός 3 μηνών από τη δημοσίευ¬ 
ση αυτής της απόφασης στην Εφημερίδα της Κυβερνή¬ 
σεως. 

4. Το έργο της ομάδας εργασίας συντονίζουν ο Γ ενικός 
Γραμματέας Επικοινωνιών Κωνσταντίνος Σταυρόπουλος 
και ο Γ ενικός Γ ραμματέας Απασχόλησης και Κοινωνικής 
Προστασίας Κοντός Δημήτριος. 

5. Το ύψος της αποζημίωσης των μελώντης Επιτροπής, 
θα καθορισθεί σύμφωνα με τις κείμενες διατάξεις. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Παπάγου, 6 Οκτωβρίου 2004 

ΥΠΟΥΡΓΟΣ 

ΜΙΧΑΛΗΣΚ. ΛΙΑΠΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




